Obec Černík v súlade s ustanovením § 6 ods.1 zákona Slovenskej národnej rady číslo
369/0990 Zb., o obecnom zriadení v znení neskorších predpisov a ustanoveniami § 59 a § 103 ods.1 zákona NR SR č.582/2004 Z. z. o miestnych daniach a miestnom poplatku za komunálne odpady a drobné stavebné odpady v y d á v a  s účinnosťou od 1. januára 2009


VŠEOBECNE ZÁVAZNÉ NARIADENIE OBCE
O DANI ZA NEVÝHERNÉ HRACIE PRÍSTROJE
číslo zo
 
O podmienkach určovania a vyberania dane za nevýherné hracie prístroje na území
obce Černík
 
§ 1
Úvodné ustanovenie 
Obecné zastupiteľstvo v  Černíku podľa § 11 ods.4 písm. d), zákona SNR číslo 369/1990 Zb., o obecnom zriadení v znení neskorších predpisov r o z h o d l o , že v nadväznosti na § 98 zákona NR SR číslo 582/2004 Z. z. o miestnych daniach a miestnom poplatku za komunálne odpady a drobné stavebné odpady z a v á d z a  s účinnosťou od 1. januára 2009 
d a ň z a  n e v ý h e r n é h r a c i e prístroje.
 
§ 2
Predmet dane
 
1. Predmetom dane za nevýherné hracie prístroje sú hracie prístroje, ktoré sa spúšťajú, alebo
prevádzkujú za odplatu, pričom tieto hracie prístroje nevydávajú peňažnú výhru a sú
prevádzkované v priestoroch prístupných verejnosti /ďalej len „nevýherné hracie prístroje“/
 
2. Nevýherné hracie prístroje sú:
a) elektronické prístroje na počítačové hry,
b) mechanické prístroje, elektronické prístroje, automaty a iné zábavné hry.
 
3. Predmetom dane za nevýherné hracie prístroje nie sú detské zábavné hojdacie zariadenia,
ktoré sa spúšťajú vložením mince príslušnej hodnoty alebo vložením žetónu.
§ 3
Daňovník
 
Daňovníkom je fyzická osoba alebo právnická osoba, ktorá nevýherné hracie prístroje prevádzkuje.
 
§ 4
Vznik a zánik daňovej povinnosti
 
Daňová povinnosť vzniká daňovníkovi dňom začatia prevádzkovania predmetu dane a zaniká
dňom ukončenia prevádzkovania nevýherných hracích prístrojov.
 
 
§ 5
Sadzba dane , základ dane a  zdaňovacie obdobie
 
Sadzba dane je 66 eur ročne za jeden nevýherný hrací prístroj. Základom dane je počet 
nevýherných hracích prístrojov. Zdaňovacím obdobím je kalendárny rok.
 
 
§ 6
Identifikácia predmetu dane
 
Na účel daňového konania daňovník identifikuje predmet dane tak, že označí každý
nevýherný hrací prístroj štítkom, na ktorom uvedie obchodné meno alebo názov prevádzkovateľa, prevádzku s adresou, kde je prístroj umiestnený, druhové označenie prístroja, jeho výrobné číslo a dátum umiestnenia a začatia prevádzkovania nevýherného hracieho prístroja. V rámci evidencie na účely dane daňovník vedie prehľadný zoznam nevýherných hracích prístrojov, ktorý obsahuje údaje v členení podľa predchádzajúcej vety.
 
 
§ 7 
Oznamovacia povinnosť a platenie dane
1. Pri plnení svojej oznamovacej povinnosti daňovník písomne uvedie správcovi dane svoje 
identifikačné údaje, t.j. obchodné meno alebo názov, IČO, sídlo resp. miesto podnikania,
deň začatia prevádzkovania jednotlivých nevýherných hracích prístrojov, miesto ich
umiestnenia, druhové určenie a výrobné číslo.
 
2. Daň sa platí v hotovosti v pokladni správcu dane, prevodom z účtu v peňažnom ústave
alebo poštovou poukážkou na účet správcu dane.
 
 
§ 8
Záverečné ustanovenia
 
1. Obecné zastupiteľstvo obce Černík sa na tomto Všeobecne záväznom nariadení o dani
za nevýherné hracie prístroje uznieslo dňa
 
2. Všeobecne záväzné nariadenie nadobúda účinnosť dňom 1.januára 2009. 
 
Dňom účinnosti tohto nariadenia sa ruší Všeobecne záväzné nariadenie č.9 zo dňa
16.12.2004
 
 
 
Černíku , dňa 27.11.2008 
Ľudovít Kuťka
Starosta obce
 
 

















Posledná úprava ( Piatok, 09 Január 2009 10:32 ) 

